
מבוא
"כי ה' א-להיך מביאך אל ארץ טובה, ארץ נחלי מים, עינות ותהומות יוצאים בבקעה ובהר. ארץ חיטה ושעורה וגפן ותאנה ורמון, ארץ זית שמן ודבש. ארץ אשר לא במסכנות תאכל בה לחם, לא תחסר כל בה, ארץ אשר אבניה ברזל ומהרריה תחצוב נחושת". (דברים ח, ח).

בעבודה זו אציג את נושא   הזית/ שמן זית במספר דרכים: פעילות חקר שהעברתי בגן , פעילות אותנטית, ועוד מספר פעילויות שונות שניתן לעשות בגן,  כמו הקראת אגדה, שיר, דיון, הכנת זיתים, אפייה והכנת מאכלים עם שמן זית וזיתים. אפתח במעט ידע תיאורטי על הזית ועל שמן הזית.

כבר בתקופה קדומה גידל האדם את עץ הזית. עץ הנותן פרי שהערך התזונתי שלו רב. 

החוקרים סבורים שהזיתים הראשונים גודלו במזרחו של אגן הים התיכון {חבל ארץ}, ומשם התפשטו בכל ארצות הים התיכון.

הזית הוא עץ ירוק עד שגובהו יכול  להגיע ל 10-  מטרים ואילו גובהו של עץ הזית המתורבת הוא שניים עד חמישה מטרים.

עלי הזית קטנים ומאורכים. צדם העליון ירוק מבריק, ואילו צדם התחתון ניראה כסוף.       

פרותיו ירוקים תחילה וכשהם מבשילים צבעם הופך לאדום שחור.

עצי הזית מאריכים ימים יותר מרוב עצי הפרי האחרים. עץ הזית יכול לעיתים קרובות להגיע לגיל של מאות שנים. בימינו , בגליל, נמצאים עוד עצי זית עתיקים, ויש המעריכים את גילם אלף שנים בערך.

הפרי משמש לאכילה ולהפקת שמן והוא מכיל ויטמין- A. ציפת הפרי {וגם הגלעין} עשירה בשמן ובחלבון. הזיתים הטריים מכילים חומר מריר שעושה אותם לבלתי ראויים למאכל, בתהליך הכבישה מסלקים את החומר הזה ברובו או בחלקו. עם ההבשלה מתכהה צבע הזית כמעט לשחור. הפרי זקוק להרבה חום כדי שאיכותו תהיה טובה לאחר שיבשיל.

הזית הוא אחד משבעת המינים שישראל התברכה בהם. הזית מקובל בימינו כסמל השלום והוא אחד העצים מלאי הברכה.

במהלך השנים נעשה הגזע של העץ חלול. עץ הזית פורח בחודשים אפריל, ומאי בפרחים לבנים קטנים.

הזית מתחיל לתת את פירותיו אחרי שש שנים, והוא נותן את פירותיו בצורה כזאת: שנה אחת העץ יהיה עשיר בפירות ובשנה אחריה יהיה העץ עני בפירות.

כיום גדל הזית בארץ גם כעץ בר {ביהודה, בכרמל, בגליל העליון ובשומרון}.

יש זיתים ירוקים ויש זיתים שחורים, ההבדל ביניהם הוא: שאת הזיתים השחורים כבשו לאחר שהבשילו זמן רב יותר על העץ לעומת הזיתים הירוקים שנכבשו בעודם בוסר. 

קטיף הזיתים נקרא מסיק, והוא נעשה בחורף.

המסיק המסורתי מתבצע על ידי חבטה על ענפי העץ עם מקל, ורק בשנים האחרונות המסיק מתבצע בעזרת מכונות שמנערות את הפרי מהעץ.

משמעות המילה "בד" {בבית הבד}: קורה, על שם הקורה הכבדה ששימשה לכתישת הזיתים כדי להוציא מהם שמן. כותשים את הזיתים באבן גדולה ועגולה שהייתה נקראת ממל, שהייתה מחוברת לקורת בית הבד. הכנת השמן נעשתה בבית בד, שבו הותקן מכבש, שחלקו הגדול ביותר היה מקורת עץ גדולה.

טבלה

מטרות:

1. הכרת זית (העץ, העלים, הפרי) והכרת תהליך כבישת זיתים.
2. הכרות עם שמן זית וכיצד מתנהג בסביבת נוזלים אחרים: צף/שוקע, נמהל/נפרד.
3. קשירת השמן לחג החנוכה.

4. הכרות עם תהליך המסיק , הסבר על המסיק, והתנסות בגן.
	פעילויות
	מהלך שיעור
	נושא
	מטרות

	כבישת זיתים:

מהלך הפעילות   הזיתים יהיו כבר שטופים אבל נסביר שצריך לשטוף אותם היטב, אחר כך נשים אותם במיכל עם לימון, מלח ומים. נכין טבלה של כמה ימים צריך לחכות וכל יום שעובר הילדים ימחקו את היום.
	נדבר עם הילדים על מושג  כבישת  הזיתים ואיך כובשים. באילו עוד אמצעים נשתמש כגון מים לימון  ומלח.
	זית ושמן זית
	1



	פעילות חקר 

שמן מים ועוד סוגי נוזלים כגון מיץ תפוזים  ויין  . נמלא שלוש כוסות מאותו סוג  במים, נמלא 3 כוסות נוספות בשמן זית, יין ומיץ תפוזים. ניתן לילדים למזוג לתוך כוסות המים את השמן,היין והמיץ  ולראות אם הם צפים או לא. ולשאול לפני הפעילות מה הם חושבים שיקרה ולמה.

באותם הכוסות שהילדים שפכו לתוכם את הנוזלים(השמן, היין והמיץ), נערבב את הנוזל עם המים ונראה אם הוא נמהל או נפרד.
	נבקש מהילדים לתאר את הנוזלים שבכל אחת מהכוסות (יין, שמן זית, מיץ תפוזים), נבקש מהילדים לשער מה יקרה בכל כוס מים שלתוכה נמזוג חומר שונה, נרשום את השערות הילדים ולאחר מכן נאפר להם להתנסות, כעת יוכלו הילדים לאושש או להפריך את השערותיהם ולהסיק מסקנות.

המשתנה הבלתי תלוי: כוסות זהות, כמות מים שווה, כמות חומר שווה, מבחנות שוות. המשתנה התלוי: סוג החומר (יין, שמן, מיץ תפוזים). כלומר, אנו בודקים משתנה אחד - סוג הנוזלים המצוינים לעיל, האם הוא צף או שוקע בתוך המים?
	שמן זית כיצד מתנהג בסביבת נוזלים אחרים


	2

	פעילות אותנטית

קטיפת הזיתים מן העץ.

ניגש אל עץ הזית בחצר הגן, נסביר לילדים על שיטות המסיק השונות (חליבה, חיבוט, הרעדה) וניתן לילדים להתנסות.
	נשאל את הילדים איך קוטפים את הזיתים מהעצים.באילו דרכים נשתמש או אביזרים.
	המסיק
	4

	נקריא לילדים אגדה על עץ הזית.
	"אגדת עץ הזית והגזע החלול" לא ידוע שם המחבר- עממי
	אגדה על עץ הזית
	4

	אפיית לביבות 
, הכנת מאכלים עם שמן זית כגון לבנה עם שמן זית או סלט עם שמן זית.
	בהקשר לחנוכה נספר לילדים שגם סופגניות ולביבות משתמשים בשמן 
	בישול//אפייה בשמן זית
	3

	נשיר עם הילדים את השיר "כד קטן" ושירי חנוכה נוספים.
	נספר את הסיפור על נס כד השמן.  
	קשירת שמן הזית לחג החנוכה
	3


שיעור 1
נושא השיעור: הכרת הזית וכבישתו

קהל יעד: ילדי הגן בגילי  4.5-6

אביזרים בהם נשתמש:

קילו זיתים לכבישה(שהושרו שבוע לפני במים)
צנצנת זכוכית

מים(תלוי בגודל הצנצנת)

2-3 כפות מלח

לימון 2-3 חצאי לימון

מעט שמן זית לאטימה בסוף

טבלת סימון 

מהלך הפעילות

בתחילת המפגש מדברים עם הילדים על  עץ הזית וחלקיו( עלים,גזע ,פירות).הכירות עץ הזית בגן (במידה ויש).
הסבר לילדים  שהזיתים שקוטפים אינן מוכנים לאכילה והילדים יעלו השערות כיצד ניתן  לגרום לזיתים למאכל אדם.

אחרי כל מיני השערות אנחנו מציגים את הדרך בה כובשים ומסבירים את המושג לכבוש ,ואחרי זה נציג  לילדים את הדרך בה כובשים את הזיתים.

דבר ראשון מסבירים לילדים שהשרנו את הזיתים למשך שבוע תוך כדי החלפת המים,בכדי שלא ישחירו ושהמרירות תצא.

מביאים את בזיתים השטופים,מכניסים לצנצנת, לוקחים שתי כפות מלח ממיסים במים מכניסים את התכולה לצנצנת ואחר כך מוסיפים מים כמעט עד הסוף. מוסיפים את פלחי הלימון ולמעלה שמים שכבה דקה של שמן זית בכדי שלא יתקלקל.
אחרי שכבשנו שמים במקום מוצל ,לא בשמש ומחכים ורואים את תהליך הכבישה.כל יום ילד אחר מסמן כמה ימים עברו מאז יום הכבישה,עד שהזיתים יהיו מוכנים לאכילה.

שיעור  2

נושא השיעור: פעילות חקר  שמן זית ואיך הוא מתנהג בסביבת נוזלים אחרים

קהל יעד : גילאי גן 5-6

אביזרים שבהם נשתמש

6 כוסות שקופות זהות
קנקנן מים

4\1 כוס שמן זית

4\1 כוס מיץ תפוזים

4\1 כוס מיץ ענבים

מהלך פעילות

מניחים את שלושת הכוסות עם הנוזלים השונים בשורה. ואחר כך ממלאים בשלושת הכוסות האחרות  בכמות מים שווה.

מניחים את כוסות הנוזלים השונים מול כוסות המים.

נבקש מהילדים לתאר לנו  את הנוזלים השונים שיש בכוסות.

נבקש מהילדים לשער מה יקרה כאשר נשפוך כל אחד מן הנוזלים  אל תוך כוס המים.
כתוצאה מההתנסות יאוששו/יפריכו הילדים את השערותיהם ויסיקו מסקנות(צף או שוקע).נמשיך עם הניסוי , נחלק לילדים כפיות ונבקש מהם לערבב את הכוסות עם הנוזלים והמים ונשאל אותם לדעתם מה יקרה כעת.האם המים והשמן יתערבבו ?נבקש מהילדים לנסות ולהפריד כל אחד מהנוזלים האם  יצליחו , יתנסו ויסיקו מסקנות(נמהל\נפרד).

שיעור 3
נושא השיעור: פעילות אותנטית –המסיק
קהל יעד: ילדי הגן גילאי 4.5-6

אביזרים בהם נשתמש :
יריעת בד גדולה 

מקלות

מהלך פעילות :
נשאל את הילדים איך לדעתם מורידים את הזיתים מהעץ. אחרי שיעלו כל מיני השערות נדון בנושא  

ונציג  בפניהם את שיטות המסיק השונות: ניקוף-חיבוט, חליבה, הרעדה.

ניגש לעץ הזית שבחצר הגן ונפרוש את יריעת הבד מתחת לעץ , לאחר מכן ניתן לחלק את הילדים לשלוש קבוצות .כל קבוצה תתנסה בשיטה אחרת, ואחרי זה ניתן להחליף כך שכל הילדים יתנסו בכל השיטות.
אחרי זה אפשר לשאול  את הילדים איזה שיטה הייתה להם הכי קלה ואיזה הייתה קשה.

ולהסביר  ששיטת החיבוט יכולה להזיק לעץ ובגלל זה עדיף  את השיטות האחרות.
שיעור 4

נושא השיעור : הקראת אגדה על עץ הזית 

קהל יעד: ילדי הגן גילאי 4.5-6

מהלך הפעילות:

הקראת" אגדת עץ הזית והגזע החלול"- סיפור עממי
מדוע חלול גזעו של הזית?
עץ הזית הוא אחד משבעת המינים שנשתבחה בהם ארץ ישראל, ובימי קדם נקראה הארץ "ארץ זית שמן".
גם כיום משופעת ארצנו כרמי זיתים, הנפוצים בעיקר בגליל ובשומרון. עץ הזית נחשב כעץ מקודש והיה נערץ בשל תפארתו, רעננות עליו ירוקי-העד, וחוסן שורשיו החודרים גם לתוך סלע קשה. הנביא ירמיהו מתארו כך: "זית רענן יפה פרי תואר קרא ה' שמך" (ירמיהו יא, ט"ז).
המרשימים שבעצי הזית הם העצים הקשישים, המכונים בפי הערבים "זיתון רומי" - היינו עצי זית שמתקופת הרומאים. רבים מעצים זקנים אלה הם חלולים, ושיבתם ניכרת מייד. אולם למרות זאת, עדיין חסון גזעם וחופתם ירוקה ומלבלבת. הניגוד בין הגזע הנבוב ושפע העלווה והפרי הביא להולדתה של אגדה מקסימה:
ביום מותו של הנביא מוחמד ירד אבל כבד על העולם כולו. התאבלו המאמינים, חיות השדה ואף העשבים והעצים. יותר מכולם התאבלו עצי הפרי - התאנה, הרימון, והגפן. לאות צער ואבל, השירו את עליהם הירוקים ועמדו בשלכת. גם הזית, מלך עצי הפרי, נעטף באבל כבד. החלל שבתוכו התרחב מאוד, ובגזעו העבה והחסון נחרשו קמטים עבים כמקלעת; אך ענפיו המשיכו ללבלב והיו מכוסים בשפע עלווה ירוקה-כסופה. 

הסתכלו העצים על הזית, ראו את חיצוניותו ותמהו: "אתה, מלך העצים, הכי לא נאה לך להתאבל על מות הנביא?"
ענה הזית ואמר: "אתם השרתם את עליכם למען ייראה צערכם ברבים, אך צערכם חיצוני הוא ובן-חלוף, ועד מהרה תגדלו עלים חדשים ותשובו לשגרת היום-יום; ואילו אני צערי עמוק וכמוס בליבי, אך צער תמיד הוא- כי הנה יבש לבבי עם בוא הבשורה המרה ומוח גזעי נמק וכלה".
מאז גדלה הערצת המוסלמים לעץ הזית, והם הפכוהו לסמל היראה והכבוד
שיעור 5
נושא שיעור : בישול \אפייה בשמן ובשמן  זית
קהל יעד: ילדי הגן 4.5 -6

אביזרים בהם נשתמש:

להכנת סלט עם שמן זית:

שמן זית

ירקות למיניהם

מלח

לימון

קערה

מסחטה

סכין 

כף או שתי כפות לערבוב
בצידו של הסלט ניתן  להוסיף לבנה עם שמן זית ולהביא פיתות לניגוב.

להכנת  סופגניות:

שמן רגיל

 כוסות קמח3 
1 אבקת אפייה

2 כפות סוכר

2 ביצים

2 גביעי לבן 

לערבב הכול ביחד עד לקבלת בצק נוזלי וחלק
ולטגן בשמן רגיל!

בתאבון☺☺☺

שיעור 6

נושא שיעור: סיפור נס כד השמן ושירה עם הילדים.

קהל יעד : ילדי הגן גילאי 4.5-6

מהלך  פעילות:

סיפור נס השמן והשיר
כד קטן

מילים :אהרון אשמן

לחן: יואל  ולבה

כד קטן,כד קטן,

שמונה ימים שמנו נתן.

כל העם התפלא

מאליו הוא התמלא!

כל העם אז התכנס

והכריז: אך זהו נס

אילולא כד זה נשאר

מקדשנו לא הואר

כד קטן, כד קטן,...

גם כל ילד,ילד קט

יעמוד כזה הקט

ובלב תמים, טהור

לעולם ישפיע אור.

רפלקציה על פעילות חקר

הפעילות שבחרתי לעשות היא  הפעילות  על איך מתנהג השמן בסביבת נוזלים אחרים. אך  הפעילות שהעברתי הייתה קצת שונה ממה שכתבתי במערך השיעורים.

בחרתי  לעשות אותה  בתקופת חנוכה בצורה הבאה, לקחתי שלושה נוזלים שונים ,מים, יין לבן, ומיץ תפוזים. בנוסף  הייתה לי כוס שבתוכה היה שמן זית.

בחרתי שלושה כוסות  זהות באותו גודל ובהן שמתי את שלושת הנוזלים במידה שווה.לפעילות  בחרתי בשלושה ילדים.

אני תכננתי   אותה כך שלפני שנתחיל את  הפעילות  ,אשאל אותם מה זה ניסוי ולמה אני משתמשת בשמן זית.  הילדים ידעו מה זה ניסוי כי זאת לא הפעם הראשונה שהם עורכים אחד. ובקשר לשאלה למה הבאתי את השמן הם ענו כי זה קשור לחנוכה ועל הנס שקרה.

    נתתי לכל ילד לבחור איזה נוזל שהוא רוצה ,והסברתי להם מה כל נוזל. תכננתי לשאול לפני שנתחיל לשאול אותם מה הם חושבים שיקרה, אך לא עשיתי זאת, זאת משום שבאותו יום  המדריכה הפדגוגית הייתה שם וצפתה בפעילות,וזה הלחיץ אותי. מיהרתי קצת ולא שאלתי אותם על מה הם חושבים שיקרה.הילדים התחילו להוסיף את השמן לנוזלים שלהם , ואמרתי להם שהם יכולים לעשות מה שהם רוצים, כגון ערבוב או מה שיבוא להם על הדעת לעשות.

  הילדים ערבבו את השמן עם הנוזלים  ואחר כך שאלתי  אותם אם השמן צף או שקע, שניים מהילדים אמרו צף ואחת הילדות אמרה שלדעתה השמן התערבב עם המים. הילדים המשיכו לערבב  ולהוסיף שמן.רציתי להמשיך לשאול אך מרוב לחץ  מנוכחותה של המדריכה, לא שאלתי.היא התחילה לשאול אותם כל מיני דברים, אחת מהבנות אמרה שהיא לא כל כך רואה את השמן  והמדריכה שאלה אותה למה, והיא ענתה  כי זה כמעט באותו צבע של המיץ.  זה היה איכשהו נכון כי במיץ התפוזים השמן לא היה ברור כל כך,כמו שבנוזלים האחרים. 

    לפי דעתי מיהרתי קצת יותר מדי ואילו הייתה לי את ההזדמנות לעשות את הפעילות עוד הפעם הייתי עושה את הפעילות שהייתה במערך הפעילויות. וגם הייתי מביאה נוזל אחר במקום מיץ התפוזים בכדי שיהיה יותר ברור לילדים לראות את השמן והתגובה שלו עם הנוזל.

  לסיכום לדעתי הייתי יכולה להעביר את הפעילות יותר טוב ומקווה שיזדמן לי להעביר אותה.
ביבליוגרפיה

